**Albus Percival Wulfric Brian Dumbledore** (r. o. 1845.) je imaginarni lik iz romana o Harryju Potteru autorice J. K. Rowling.

Dumbledore je bio direktor škole veštičarenja i čarobnjaštva Hogwarts od 1956. i smatran je jednim od najmoćnijih čarobnjaka na svijetu. Pomalo je luckast, ali ujedno i vrlo močan te sliči tipičnim dobrim čarobnjacima kao što su Merlin i Gandalf. Suosjeća s Harryjem Potterom i pomalo mu 'gleda kroz prste'. On je jedini čarobnjak kojeg se Lord Voldemort ikad bojao.

Dumbledore je visok i mršav čovjek s dugom kosom i bradom. Ima plave oči i veoma dug i kukasti nos (koji izgleda kao da je najmanje dvaput slomljen). Nosi naočale u obliku polumjeseca. Obično je odjeven u veličanstvene pelerine. Tvrdi da ima ožiljak iznad lijevog koljena u obliku savršene karte londonske podzemne željeznice.

Na Dumbledoreovoj karti iz čokoladnih žaba piše da voli komornu glazbu i kuglanje. Karta otkriva i da voli magične i nemagične slatkiše. Tako često za lozinke na ulazu u svoj kabinet određuje imena različitih slatkiša. U Harryju Potteru i Kamenu mudrosti je rekao profesorici McGonagall da posebno voli limunov šerbet. Ne voli grah sveokusnjak Bertieja Botta zato što je jednom naišao na okus bljuvotine.

U filmskim verzijama Harryja Pottera i Kamena mudrosti (2001.) i Harryja Potteru i Dvorana tajni Dumbledorea je glumio Richard Harris koji je umro 2002. U Harryju Potteru i Zatvoreniku iz Azkabana (2004.) i Harryju Potteru i Vatrenom Peharu (2005.) Dumbledorea je glumio Michael Gambon.

Rani život i karijera
---------------------

Malo se toga zna o ranom životu i obitelji Albusa Dumbledorea. Dumbledore je star oko 150 godina što znači da je svoje školovanje u Hogwartsu započeo 1850ih. Dumbledoreov jedini poznati rođak je njegov brat Aberforth koji je jednom bio član Reda Feniksa. Dumbledore je tokom svog školovanja bio u kuci Gryffindora. Već je kao učenik pokazivao posebnu nadarenost za magiju čemu je svjedočila i Griselda Marchbanks. Dumbledore se nakon nekog vremena, kad je završio školovanje, vratio u školu kao učitelj Preobrazbe i zamjenik ravnatelja. 1945. je pobijedio crnog maga Grindelwalda.

Dumbledore je obnašao dužnosti Vrhovnog vješca Čarosudnog suda i poglavara Međunarodne udruge čarobnjaka. Sa tih su ga dužnosti zbacili tokom njegove svađe s Ministrom Magije Corneliusom Fudgeom, ali vraćen je na dužnosti kad je Ministarstvo magije moralo priznati da su Dumbledoreova upozorenja o ponovnom jačanju Lorda Voldemorta bila točna. Tokom života je tri puta odbijao funkciju Ministra magije. Odlikovan je i Merlinovim veleredom prve klase.

Ostvarenja i vještine
---------------------

Dumbledore i Horace Slughorn, njegov dugogodišnji prijatelj.
Dumbledore je poznat kao alkemičar koji je radio s Nicolasom Flamelom, jedinim poznatim tvorcem Kamena Mudraca. Otkrio je i dvanaest načina upotrebe zmajske krvi. Može stvoriti i Granu Gubratha (magični vječni plamen), a njegov je patronus u obliku feniksa.

Razvio je metodu slanja poruka uz pomoć patronusa čemu je poučio samo članove Reda Feniksa. Tvrdio je da može postati nevidljiv bez plašta nevidljivosti, a postoje i naznake da je vidio kroz plašteve nevidjivosti. Dumbledore je veoma vješt u Oklumenciji i Legilimenciji. Dumbledore veliku pažnju posvećuje sjećanjima; koristi ih i kao oružje i kao sredstvo istrage. U Harryju Potteru i Princu miješane krvi koristi sito sjećanja kako bi Harryju pokazao sjećanja mnogih osoba o prošlosti Toma Riddlea, ali i o događajima koji su doveli do stvaranja horkruksa.

Govori vodenjezik, jezik Vodenljudi (HP4), ali i mnoge druge jezike. Moguće je da razumije i parselski, jezik zmija (HP6).

Dumbledore i Lord Voldemort
---------------------------

Mladi Albus Dumbledore prilikom svog prvog posjeta Tomu Riddlu u sirotištu. Ovaj susret pokazat će se iznimno bitan za razumijevanje prošlosti Lorda Voldemorta.
Jedan od Dumbledoreovih zadataka kao učitelja u Hogwartsu je bio pronalaženje Toma Riddlea. Riddle je živio u bezjačkom sirotištu i, iako je otkrio neke svoje nadnaravne sposobnosti, nije znao da mu je majka bila vještica. Čak i u toj ranoj dobi, DUmbledore je bio zabrinut zbog Riddleovog karaktera pa je zato posebno pratio njegov napredak tokom školovanja. Riddle se pokušao zaposliti kao profesor Obrane od mračnih sila, ali tadašnji ravntelj, Armando Dippet, je odbio Riddleov zahtjev i savjetovao ga da se ponovno prijavi za posao za nekoliko godina.

Sybill Trelawney je upravo pred Dumbledoreom izrekla proročanstvo o Voldemortovom padu. Proročanstvo je načuo Severus Snape koji je kasnije ono što je čuo ispričao Voldemortu. Snapea je u prisluškivanju otkrio Aberforth, pipničar u Veprovoj glavi, koji ga je izbacio iz gostionice. Voldemort je protumačio da se proročanstvo odnosi na Harryja što je dovelo do smrti Harryjevih roditelja, Jamesa i Lily dok je pokušavao ubiti Harryja.

Richard Harris je tumačio Dumbledorea u prva dva filma, ali ga je nakon smrti zamijenio Michael Gambon.
Dumbledore se neumorno borio protiv svojeg bivešeg učenika uz pomoć Reda feniksa. Kad su Harryjevi roditelji ubijeni Dumbledore je odlučio smjestiti Harryja u dom njegove tete i tetka, Petunije i Vernona Dursleya. Znao je da će Harry biti zaštićen posebnom magijom, koju je oslobodila žrtva njegove majke, kad aktivira krvnu vezu koju je zapečatila Petunia Dursley kad je primila Harryja u svoj dom.

Dumbledore dolazi do važnog otkrića da Voldemort pokušava postati besmrtan stvarajući horkrukse. Jedan od horkruksa je i dnevnik Toma Riddlea kojeg je Harry uništio u Harryju Potteru i Odaji tajni. Kasnije Dumbledore uništava drugi horkruks, prsten koji je nasljeđe Voldemortove obitelji.

Kroz serijal je Dumbledore portretiran kao čarobnjak modernog svjetonazora, s revolucionarnim idejama o „čistoći krvi" i pravima bezjaka, polu-ljudi i ne-ljudi. Dumbledore ne pridaje posebnu važnost tzv. „čistoći krvi" i vjeruje da ličnost odražavaju odluke pojedinca, a ne čistoća njegove krvi i preci. Za razliku od većine čarobnjaka, Dumbledore se ne boji izgovoriti ime Lorda Voldemorta.

Smrt
----

Dumbledoreova smrt je prvi put nagoviještena na početku Harryja Pottera i Princa miješane krvi kad se pojavljuje sa izgorenom rukom koja je rezultat njegovog nalaženja i uništavanja prstena koji je bio nasljeđe Voldemortova djeda Marvola Gaunta i koji je služio kao jedan od Voldemortovih horkruksa. Tokom školske godine ruka nije pokazala nikakav znak oporavka.

Harry je u više navrata upozoravao Dumbledorea da Draco Malfoy radi za Voldemorta. Dumbledore je odbio poduzeti bilo kakve mjere protiv Draca i istovremeno je uvjeravao Harryja da on već zna više o tome što se događa od Harryja. Draco u dva navrata pokušava ubiti Dumbledorea, ali je oba puta umjesto Dumbledorea ozlijeđen učenik. U prvom pokušaju ga pokušava ubiti ukletom ogrlicom, a u drugom pokušaju bocom otrovane medovine.

Ipak, Malfoyev glavni plan uključuje korištenje čarobnog ormara koji se već nalazi u Hogwartsu kako bi doveo smrtonoše u dvorac. Oni ulaze u dvorac dok Harry i Dumbledore nisu u školi i dok pokušavaju naći i uništiti još jedan horkruks. Dumbledore je oslabljen zbog ispijanja napitka ispod kojeg se horkruks nalazio. Pri povratku su Dumbledore i Harry usredotočeni na Tamni znamen koji lebdi iznad škole. Kad su došli do dvorca Draco je razoružao Dumbledorea. Čini se da je Dumbledore predvidio mogući napad zato što je u djeliću sekunde prije nego što je napadnut paralizirao Harryja koji je postao tihi i nevidljivi svjedok predstojećih događaja. Dok je razgovarao s Malfoyem, Dumbledore otkriva da je znao da on stoji iza dva pokušaja ubojstva. Malfoy shvaća da ne može ubiti Dumbledorea pa njegov zadatak preuzima Snape koji je obavezan štititi Malfoya i ubija Dumbledorea kletvom Avada Kedavra.

Na Dumbledoreov su pogreb došli učenici, učitelji, predstavnici Ministarstva magije, divovi, duhovi, kentauri, vodenljudi i ostali koji su ga cijenili. Pokopan je u bijeloj grobnici na rubu hogwartskog jezera i jedini je ravnatelj koji je pokopan na zemljištu škole. Nakon njegove smrti, Fawkes, Dumbledoreov feniks, misteriozno odlazi sa školskog posjeda. Dumbledoreov se portret pojavljuje u ravnateljevom uredu zajedno s portretima ostalih ravnatelja i ravnateljica Hogwartsa.

Vanjske veze
------------

* Harry Potter Lexicon
* Albus Dumbledore na vanjskoj Harry Potter Wiki

|  |
| --- |
| Albus Dumbledore **lik iz serijala o Harryju Potteru** |
| **Profesorske dužnosti u Hogwartsu** |
| Prethodi:**nepoznat** | **Profesor Obrane od mračnih sila**prije 1910. – cca. 1927. | Slijedi:**nepoznat(kasnije Galatea Merrythought)** |
| Prethodi:**nepoznat** | **Profesor Preobrazbe**cca. 1927. – cca. 1965. | Slijedi:**Minerva McGonagall** |
| Službene dužnosti u Hogwartsu |
| Prethodi:**Armando Dippet** | **Ravnatelj Hogwartsa**cca. 1965. – 8. svibnja 1993. | Slijedi:**Minerva McGonagall(vršiteljica dužnosti)** |
| Prethodi:**Minerva McGonagall(vršiteljica dužnosti)** | **Ravnatelj Hogwartsa**29. svibnja 1993. – 20. travnja 1996. | Slijedi:**Dolores Umbridge** |
| Prethodi:**Dolores Umbridge** | **Ravnatelj Hogwartsa**18. lipnja 1996. – 30. lipnja 1997. | Slijedi:**Minerva McGonagall(vršiteljica dužnosti)** |

| * p
* r
* u
Serijal o *Harryju Potteru* autorice J. K. Rowling |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| *Philosopher's Stone*Film • Igra | *Chamber of Secrets*Film • Igra | *Prisoner of Azkaban*Film • Igra | *Goblet of Fire*Film • Igra | *Order of the Phoenix*Film • Igra | *Half-Blood Prince*Film • Igra | *Deathly Hallows*Film 1 • Film 2Igra 1 • Igra 2 |

 |
| 

|  |  |  |  |  |  |
| --- | --- | --- | --- | --- | --- |
| Ostala djela | 

|  |  |
| --- | --- |
| *Spin-off* djela | 
* *Fantastic Beasts and Where to Find Them*
* *Quidditch Through the Ages*
* *The Tales of Beedle the Bard*
* *The Cursed Child*

 |
| Kratke priče | 
* Prednastavak
* *Hogwarts: An Incomplete and Unreliable Guide*
* *Short Stories from Hogwarts of Power, Politics and Pesky Poltergeists*
* *Short Stories from Hogwarts of Heroism, Hardship and Dangerous Hobbies*

 |

 |
| Filmovi | 

|  |  |
| --- | --- |
| *Harry Potter* | 
* Lista glumaca i glumica
* Muzika
* Produkcija filma *Harry Potter and the Deathly Hallows*

 |
| *Fantastic Beasts* | 
* *Fantastic Beasts and Where to Find Them*
	+ soundtrack
* *The Crimes of Grindelwald*
	+ soundtrack

 |

 |
| Likovi | 
* Likovi
* Harry Potter
* Ron Weasley
* Hermione Granger
* Lord Voldemort
* Albus Dumbledore
* Severus Snape
* Rubeus Hagrid
* Draco Malfoy
* Ginny Weasley
* Osoblje Hogwartsa
* Red feniksa
* Dumbledoreova armija
* Smrtonoše

 |
| Fiktivni univerzum | 
* Kronologija
* Beauxbatons
* Durmstrang
* Hogwarts
* Ilvermorny
* Magija (čarolije)
* Čarobna bića i zvijeri
* Čarobni predmeti
	+ Horkruks
* Ministarstvo magije
* Bezjak
* Lokacije
* Čarobni napici
* Metloboj

 |
| Povezano | 
* Pottermore

 |
| Derivirana djela | 

|  |  |
| --- | --- |
| Ostale videoigre | 
* *Lego Creator: Harry Potter*
* *Creator: Harry Potter and the Chamber of Secrets*
* *Quidditch World Cup*
* *Lego Harry Potter: Years 1–4*
* *Lego Harry Potter: Years 5–7*
* *Lego Harry Potter Collection*
* *Book of Spells*
* *Book of Potions*
* *Lego Dimensions*
* *Hogwarts Mystery*
* *Wizards Unite*

 |
| Atrakcije | 
* The Wizarding World of Harry Potter
	+ Orlando
	+ Japan
	+ Hollywood
	+ Dragon Challenge
	+ Flight of the Hippogriff
	+ Hagrid's Magical Creatures Motorbike Adventure
	+ Harry Potter and the Escape from Gringotts
	+ Harry Potter and the Forbidden Journey
	+ Hogwarts Express
* Harry Potter Movie Magic Experience

 |
| Izložbe | 
* Harry Potter: Izložba
* Harry Potter: Historija magije
* Warner Bros. Studio Tour London – The Making of Harry Potter

 |
| Ostalo | 
* *Lego Harry Potter*
* *Trading Card Game*

 |

 |
| Povezano | 
* Utjecaji
* Pravni sporovi
* Parodije
* Politika
* Religijske debate
* Prijevodi
* *A Very Potter Musical*
* *Harry Potter and the Sacred Text*
* *The Harry Potter Lexicon*
* *The Magical Worlds of Harry Potter*
* *Potter Puppet Pals*
* Portkey Games
* Lista organizama imenovanih prema serijalu o Harryju Potteru

 |

 |
| Category **Kategorija** |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no2017030656

 |